หนูรู้สึกว่าไม่มีค่าตลอดเวลารู้สึกเศร้าไม่มีใครสนใจและครอบครัวหนูก็ไม่เคยดูแลหนูเลยพ่อแม่แยกทางกันโดนย่าดุด่าทุกวันมันรู้สึกกดดันอยากฆ่าตัวตายตลอดเวลาค่ะ เหมือนไม่มีเราเขาก็อยู่ได้
สวัสดีค่ะ Nattatika,ความรู้สึกที่บอกว่าเหมือนไม่มีเขาเราก็อยู่ได้ คือความรู้สึกว่าตนเองไม่มีค่า รวมทั้งการที่ Nattatika รู้สึกเศร้า จนอยากฆ่าตัวตายตลอดเวลา อาจเป็นอารมณ์เศร้าชั่วคราวหรือจากเป็นโรคซึมเศร้าได้ค่ะ หากความรู้สึกเหล่านี้รบกวนการใช้ชิวิตประจำวัน การเรียน การนอนหลับ หรือเคยหาวิธีฆ่าตัวตายมาแล้ว แนะนำให้พบจิตแพทยโดยเร็วนะคะ คุณจะช่วยแนะแนวทางออกให้ในเบื้องต้น รวมถึงให้ยาที่จะช่วยผ่อนคลายความรู้สึกลงค่ะหากมีเพื่อนหรือคนรู้ใจ ลองพูดคุยระบายเรื่องต่างๆ ให้เขาฟังนะคะ การได้เล่าเรื่องจะเป็นการช่วยผ่อนคลายได้ค่ะ มีคนหลายๆ คนที่มีความรู้สึกเช่นเดียวกับ Nattatika ค่ะ ดังนั้นเราไม่ได้เศร้าอยู่คนเดียวแน่นอนค่ะ อีกทั้งความทุกข์ใดๆ ย่อมเกิดกับทุกคนค่ะ แต่ทุกความทุกข์และปัญหาย่อมมีทางออก ทางคลี่คลายไปในทางที่ดีค่ะ เพียงแต่ต้องอาศัยเวลาและกำลังใจที่เข้มแข็งค่ะ เป็นกำลังใจให้นะคะ